***Csabdi Község Önkormányzat Képviselő-testülete***

 ***KIVONAT***

*Csabdi Község Önkormányzat Képviselő-testületének*

***2016. május 26. napján tartott nyílt rendkívüli testületi ülésén***

*készült jegyzőkönyvből*

***Csabdi Község Önkormányzat Képviselő-testületének***

***48/2016. (V.26.) számú határozata***

***A Csabdi, Kossuth L. u. 1. szám alatti kultúrház tetőcsere munkálatainak elvégzéséről***

*Csabdi Község Önkormányzat Képviselő-testülete a Csabdi, Kossuth L. u. 1. szám alatti kultúrház tetőcsere munkálatainak elvégzésére az alábbi döntést hozza:*

*1., A Képviselő-testület az épület felújításának kivitelezésére megbízza a Wht mix Kft. (2800 Tatabánya, Károlyi M. u. 1. fszt. 6.) gazdasági társaságot.*

*2., A Képviselő-testület felhatalmazza a polgármestert, hogy a tetőszerkezet javítását a vállalkozótól megrendelje és erre 3.488.350.- Ft + Áfa keretösszeg felhasználását biztosítja. A felújítási munkálatok elsősorban a tető héjazatának cseréjére terjednek ki, azonban a tartószerkezet feltárt hibái a keretösszeg mértékéig külön döntés nélkül javíthatók, azok megrendelésére a Képviselő-testület már most felhatalmazza a polgármestert.*

*3., A Képviselő-testület felhatalmazza a polgármestert a vállalkozói szerződés aláírására.*

*4., A felújítás költségét az önkormányzat 2016. évi költségvetésébe betervezte, a fedezet rendelkezésre áll.*

*Határidő: Azonnal*

*Felelős: Huszárovics Antal polgármester*

***Huszárovics Antal dr. Sisa András***

*polgármester jegyző*

*A kiadmány hiteléül:*